**Nerisassat ilaannut akuutissat Kalaallit Nunaanniit annissassatut aalajangikkat pillugit Kalaallit Nunaannut ilitsersuut**

**nr. xx, xx 2024-meersoq**

**Indhold**

[Aallaqqaasiut 2](#_Toc176339324)

Maleruagassat atuuffeqarfigisaat  [2](#_Toc176339325)

Isumasiuutit  [2](#_Toc176339326)

Akuutissanik atuineq  [5](#_Toc176339327)

Akuutissat akuerisaasut  [5](#_Toc176339328)

Akuutissanut akuutissat akuerisaasut  [6](#_Toc176339329)

Atortorissaarutitigut stof-it ikiuutit akuerisaasut  [7](#_Toc176339330)

# Aallaqqaasiut

Fødevarestyrelsen-ip Kalaallit Nunaanni uumasunik nakorsaqarfimmi- aamma inuussutissalerinermik oqartussaaffeqarfimmi suliassat arlallit, ilaatillugu Kalaallit Nunaanniit annissassatut aalajangigaasut Kalaallit Nunaanni nerisassianut akuutissanik il.il. maleruagassiuineq isumagissavaa. Tamatumunnga atatillugu Aqutsisoqarfik, Kalaallit Nunaanni Namminersorlutik Oqartussat sinnerlugit oqartussaasutut inissisimavoq.

Ilitsersuut manna *Kalaallit Nunaanniit annissassatut aalajangikkat nerisassat ilaannut akuutissat pillugit Kalaallit Nunaannut nalunaarut tapersiutaassaaq,* maleruagassanillu paasiuminarsaassalluni.Nerisassanut Kalaallit Nunaanniit annissassatut aalajangigaasunut akuutissat sorliit atorneqarsinnaanersut maleruagassanik aalajangerneqarpoq. Tamatuma saniatigut maleruagassat, nerisassani akuutissanik atuinermut piumasaqaatinik aalajangersaapput. Maleruagassat, Den Europæiske Union-imi (EU-mi), maleruagassanut atuuttunut assingupput kisianni Kalaallit Nunaanni tunisassiarineqartunut nerisassanut tulluarsagaallutik.

# Maleruagassat atuuffeqarfigisaat

|  |
| --- |
| **§ 1.** Nalunaarut manna tulliuttunik 1) aroma-nik, tangiiaatinik, enzym-inik aamma nerisassani akuutissanik, 2) nerisassani akuutissani akuutissanut, aamma 3) nerisassani atortorissaarutitigut ikiuutitut stof-inik,atuinermut tunngavoq.*Imm. 2.* Taamaallaat Kalaallit Nunaata iluani nioqqutissatut aalajangigaasunik nerisassianik tunisassiortunut nerisassiornermik suliffeqarfinnut nalunaarut atuutinngilaq. |

Maleruagassat, Kalaallit Nunaanniit annissassatut aalajangikkanut nerisassanut akoorinernut atuupput. Akoorinerni, matuma ataqatigiinnerani ima paasineqassaaq aroma-t, tangiiaatit, enzym-it aamma akuutissat, akuutissani allani akuutissat aammalu atortorissaarutitigut ikiuutitut stof-it.

Taamaallaat Kalaallit Nunaata iluani nioqqutissatut aalajangigaasunik nerisassianik tunisassiortunut suliffeqarfinnut maleruagassat atuutinngillat.

# Isumasiuutit

|  |
| --- |
| **§ 2.** Nalunaarummi tulliuttut ima paasineqassapput:1) Aroma (mamarsaat): Aromastof-i (mamarsaatitut stof-i), aromapræparat-i (mamarsaatitut atortussiatut piareersagaq), reaktionsaroma (akoorinermi mamarsaatinngortartoq), røgaroma (pujorsunnitsoq mamarsaat), pujorsunnitsoq mamarsaat stof-i imaluunniit tamakkuninnga imminnut imaluunniit akuutissanik allanik imaluunniit nerisassanik akoorlugu akuugaq. 2) Tangiiaat: Arrorsaat, atortussiaqqaatinik (råstof-inik), nerisassanik imaluunniit tamakkua sananeqaataannik imaluunniit tunisassiat taamaattut akussaanik suliarinneqqaarnerup nalaani tangiiaanermi atorneqartartoq aammalu peerneqartartoq kisianni siunertaanngitsumik inernerisinnaallugu kisianni atortorissaarutitigut sinnikoqanngitsoorfiunngitsoq imaluunniit nerisassami imaluunniit nerisassap akussaani suliarinerani allannguutitut tunisassiannguutaasartoq. 3) Arrorsaat: Stof-i sunaluunniit, nerisassanik arrortitsisinnaasoq, imaluunniit nerisassamut ilaasup, sananeqaataasa ilaat ilaatillugu nerisassap pineqartup iluaniittoq imaluunniit qaavaniittoq. stof-i mingutserisoq sunaluunniit. 4) Enzym-i: Tunisassiaq naasunit, uumasunit imaluunniit uumassusillit minnersaannit mikroorganisme-nit pilersinneqartartoq imaluunniit sananeqartartoq, ilaatillugu uumassusillit minnersaannik atuinikkut pullassiinikkut seernarsiinikkulluunniit pilersinneqartartoq, aammalu1. uumassuseqarnikkut sananeqaatit qisuariarnerannik aallartitsisinnaasumik enzym-imik ataatsimik arlalinnillu imaqarluni, aamma
2. nerisassanik sanaartornermi, suliarinneqqaarnermi, passussinermi, poortuinermi, assartuinermi imaluunniit toqqorsimatitsinermi ingerlariaqqinnerit arlaanni sorlermiluunniit atortorissaarutitigut siunertaqartumik nerisassanut akulerunneqartartoq.

5) Pilerisaarineq: Tuniniaanissaq siunertaralugu nerisassanik tigumiaqarneq, ilaatillugit tuniniarnissaannut neqerooruteqarneq imaluunniit allatut nuussineq, ilaatillugu tunisaqarnermi immini, aammalu periaatsit allat atorlugit nuussinermi immini aamma siaruarterinermi akilerneqarnikkut imaluunniit akilerneqannginnikkut pisartoq.6) Akuutissaq: Stof-i sunaluunniit, inuussutissartaqarnera inuussutissartaqannginneraluunniit apeqqutaanani aamma atortorissaarutitigut siunertaqarluni piaaraluni nerisassanut akuliunneqarpat, immini nalinginnaasumik inuussutissatut nerineqarneq ajortoq aammalu nerisassani akussatut ilisarnartutut nalinginnaasumik atorneqarneq ajortoq, sanaartornermut, suliarinneqqaarnermut, passussinermut, poortuinermut, assartuinermut imaluunniit toqqorsimatitsinermut atatillugu tamatuma imaluunniit tamatuma perlukuinik sanaat toqqaannartumik toqqaannanngitsumilluunniit nerisassap pineqartup sananeqaataasa ilagilissagaat inernerippagu imaluunniit inernerissagaa ilimanaatilimmik naatsorsuutigineqarpat. Taamaattoq tulliuttut akuutissatut isigineqanngillat: 1. Monosaccharid-it, disaccharid-it imaluunniit oligosaccharid-it, aamma tungusunnilersitsisarnerat pissutigalugu atorneqartartut, nerisassat stof-inik tamakkuninnga imallit.
2. Panertitaappata imaluunniit kinersagaappata, ilaatillugit mamarsaatit, mamarsaatisunninneri, mamassusaa imaluunniit inuussutissartaqassusaat aammalu sallerpaatinngikkaluarlugu qalipaasiisarnerat pissutigalugit nerisassanik katitikkanik sananerup nalaani akuliunneqartartut nerisassat.
3. Nerisassanut ilaatinneqanngitsut qalliutini- aamma matussutissani atortussiani atorneqartartut taakkununngalu ilanngullugit nerineqarnissaannut aalajangigaanngitsut stof-it.
4. Syre-mik kimikillisakkamik passussinikkut kingornagullu ilaannakuusumik natriumelle-nik kalium-imik taratsunik (»pectin-inik imerpalasunik«) sunniutaarutsitat, iipilit imaluunniit citrus-it paarnartaasa imaluunniit kvæde-t qalipakuinik imaluunniit tamakkua akornerinik panertitat naqittaannerinik sinnikuinik piiakkat, tunisassiat pectin-itallit.
5. Tikkikummiliassat (Tyggegummibaser).
6. Dextrin-i qaqortoq imaluunniit sungaartoq, kinersaat ikuallataq imaluunniit dextrinere-gaq, syre-mik imaluunniit alkali-mik passullugu allanngortitaq kinersaat, kinersaat qarsorsagaq, timaatigut allanngortitaq kinersaat aammalu amylolytiske enzyme-nik passutaq kinersaat.
7. Ammoniumchlorid-i.
8. Aap plasma-taa, gelatine (nerisassanut nipititsissut), proteinhydrolysat-it tamakkualu tarajui, immuup protein-ii aamma gluten-i.
9. Andre aminosyrer end glutaminsyre-mit, glycin-imit, cystein-imit aamma cystin-imit allaanerusut aminosyre-t kiisalu, atortorissaarutitigut atuuteqanngitsut syre-nit taamaattunit taratsut.
10. Kaseinat-it aamma kasein-i.
11. Lnulin-i.

7) Atortorissaarutitigut stof-it ikiuutit: stof-i sunaluunniit, passussinerup imaluunniit suliarinneqqaarnerup nalaani, atortorissaarutitigut siunertamik aalajangersimasumik naammassinninniarluni atortussiaqqaatinik (råstof-inik), nerisassanik imaluunniit tamakkua akuinik suliarinneqqaarnermi piaaralugu atorneqartartoq immini nerisassatut nerineqarneq ajortoq, tunisassiami naammassisami siunertaanngitsumik peqartarsinnaaneranik inerneqarsinnaasoq kisianni atortorissaarutitigut stof-ip tamatuma imaluunniit sannaasa ilaanik sinnikoqarsinnaaneranik pinngitsoortinneqarsinnaanngitsoq tamakkua stof-it sinnikui peqqissutsimut ulorianartorsiortitsinnginnissaat tunisassiallu naammassineranut atortorissaarutitigut sunniuteqannginnissaa piumasaqaataalluni. 8) Naammattumit annertunerunngitsoq: Pissutsit imaatsillugit, annerpaaffiliussatut killigititamik aalajangiisoqarsimatinnagu aammalu inerneq kissaatigisaasoq anguniarlugu taamaalillunilu atuisartut salloqittagaatinnagit, pisariaqartitamit annertunerunngitsumik annertussuseqartillugit sanaartornermilu ileqqut pitsaasut naapertorlugit, akuutissat atorneqartassapput. |

Mamarsaat tulliuttunik sananeqaateqarsinnaavoq:

* Stof-it mamarsaatit (kemi-mik isumasiuusersorluakkat)
* Atortussiat mamarsaatitut piareersakkat (assersuutigalugu akuukkat imaluunniit naatitanit tangiiakkat)
* Akoorinermi mamarsaatinngortartoq (assersuutigalugu bouillon-imik kipparissuliat akui)
* Pujorsunnitsut mamarsaatit

Mamarsaat amerlasuutigut 10-niit 100-junut stof-inik mamarsaatinik imaluunniit mamarsaatitut atortussianik piareersakkanik katitigaasarpoq, stof-illu imaluunniit mamarsaatitut atortussianik piareersakkat ataasiakkaat akornanni akuleriiaakkat annertussusilersugaanerat mamaqalersitsisarluni imaluunniit tipeqalersitsisarluni.

**Ad 4)** Enzymit tassaapput protein-it ingerlatsinermik aallarnisaataasartut, tassa imaappoq, kemi-mik qisuariarnernik assigiinngitsunik amerlasuunik sukkatsisaasartut, inuullu timaani aammalumi pinngortitami ingerlatani amerlaqisuni ilaasartut.

Enzym-it atortussianiit pinngortitaniittuniit imaluunniit uumassusillit minnersaanniit, atugassarititaasut aalajangersimaqqissaartut iluanni naatinneqartartuniit eqqiaanikkut piiarneqarsinnaapput. Enzym-it uumassusillit minnersaannik sananeqaataasigut allanngukkanik, enzym-imik aalajangersimaqqissaartumik annertoorsuanngorlugit sanaartortussanik ilusilersukkanik atortoqarluni sanaartorneqarsinnaapput. Tamakku sananeqaataasigut allanngortitikkat atortussiat, enzym-imik eqqiaanerup kingorna iginneqartarput, enzym-ilu sananeqaatimini allanngortitanik atortussianik imaqassanngilaq.

**Ad 6)** Akuutissaq pillugu ima paasineqassaaq, stof-i immini nerisassaanngitsoq kisianni atortorissaarutitigut siunertalimmik nerisassap asiujaassusia, qalipaataa, pissusaa il.il. sunnerniarlugit akuliunneqartartoq. Akuutissaq inummit sanaartorneqarsinnaavoq, aammalu naasunit, uumasunit, aatsitassanit imaluunniit uumassusillit minnersaannit sanaartorneqarsinnaalluni.

Nalunaarummi allattugaasut akuutissat pillugit, naammattumik ilisimatuussutsikkut misissuisoqarpoq, peqqissuseq eqqarsaatigalugu stof-ip atornissaanut eqqarsarnartoqannginneranik ersersitsisumik. Atortorissaarutitigut pisariaqartitsinermik annertussusilimmik taamaallaat akuutissat atoqqusaapput.

Akuutissat tamarmik E-normuligaapput, stof-i aarlerinaatinut nalilersugaanerannik ersersitsisumik, EU-milu atugaanissaannut akuersissutaasumik. E-normu taannarpiaq, Kalaallit Nunaannut atuuttumik akuutissat akuerisaasut suussusersinissaannut atugaavoq.

Taamatuttaaq akuutissat tamarmik, stof-it peqqissutsimut ajornartorsiutitaqanngivissutut naliligaanngippata, ADI-mik (Acceptabelt Dagligt Indtag (akuerisaasumik ullormut iiorarsinnaasamik)) naliligaapput. ADI-mik naliligititaq, peqqissutsimut kingunipiloqaataanngitsumik timip kg.-mut oqimaassusaanut naleqqiullugu ullut tamaasa stof-imik qanoq annertutigisumik sapigaqannginneranut ersiutaavoq.

Nerisassami akuutissanut killigititanik aalajangersaasoqaraangat ADI-mik naliligititaq atorneqartarpoq, akuutissat peqqissutsimut ajornartorsiortitsisinnaannginnissaat qulakkeerneqarsinnaanngorlugu. ADI-mik naliligititaq ilisimatuussutsikkut, assersuutigalugu uumasunik misileraateqarneq paasissutissat tunuliaqutaralugit aalajangersarneqartarpoq. ​

**Ad 7)** Atortorissaarutitigut stof-it ikiuutit stof-iupput, nerisassamik tunisassiarinninnerup nalaani, atortorissaarutitigut aalajangersimasumik pisariaqartitamik naammassinninniarnermut atorneqartartut. Taamaalillutik atortorissaarutitigut stof-it nerisassami naammasseriikkami atortorissaarutitigut atuuteqaqqusaanngillat, kisianni taamaallaat tunisassiornerup nalaani atortorissaarutitigut atuuteqassallutik.

Tassaavoq stof-ip atuutaa taamalu stof-i namminiunngitsoq, atortorissaarutitigut stof-i ikiuutaanersuuneranut aalajangiisuusoq. Piviusumik naliliinermik tamanna tunngaveqartuaannartariaqarpoq. Amerlanertigut, atortorissaarutitigut stof-i ikiuutitut imaluunniit akuutissatut stof-i atorneqarnersoq nalilerniarlugu naliliissutinik arlalinnik isiginiagaqartarnissaq pisariaqartassaaq.

Atortorissaarutitigut ikiuutitut stof-imik atuinermi, tulliuttut apeqqutit apeqqutigineqartarnissaat pissusissamisoortassaaq:

* ***Suliarinninnerup sortaani qaqugukkullu stof-i akulerunneqartassava?*** (Tunisassiornerup ingerlanneqarnerata naggataa tungaani stof-i akulerunneqarpat, tunisassiornerup ingerlanneqarneranut tapersiutitut akulerunneqartarnersoq apeqquserneqartarsinnaavoq)

***Stof-ip akulerunneqarneranut suna siunertaava?*** (sooq akulerunneqartarnersoq, ilaatillugu stof-ip suliap ingerlanneqarneranut sunniutaata aammalu stof-i atorneqarsimanngitsuuppat qanoq allannguutaasimanissaanut, nassuiaataa)

***Inaarutaasumut nerisassiamut stof-i sunniuteqarpa?*** (Stof-it ilaasa sanaartornermik ingerlatamut sunniisinnaapput tamatumunngalu peqatigitillugu tunisassiap naammassineranut atortorissaarutitigut atuuteqarlutik)

***Stof-i sorleq atortorissaarutitigut stof-itut ikiuutitut atorneqarpa?*** (Akuutissaq atortorissaarutitigut stof-itut ikiuutitut atorneqartoq, qularnanngitsumik aammattaaq inaarutaasumik tunisassiamut atuuteqassaaq. Taamaattoq suliffeqarfiup allakkiatut uppernarsaataani, stof-i taamaallaat sanaartuinerup ingerlanneqarnerani sunniuteqartoq ersersinneqarpoq)

* ***Stof-ip taamaallaat sanaartornermik ingerlatsineq aammalu tunisassiap inaarutiginngisaa sunniuteqarfigigaa, suliffeqarfik sunik allakkianik uppernarsaataateqarpa?***

Nerisassamik tunisassiortoq taannaavoq stof-ip atortorissaarutitigut ikiuutitut stof-iuneranik allakkiatut uppernarsaasiisussaq.

# Akuutissanik atuineq

**§ 3.** Taamaallaat mamarsaatit, tangiiaatit, enzym-it aamma akuutissat, nalunaarummut matumunnga ilanngussami allattugaataasut, ilanngussami pineqartumi allassimasunut, piumasaqaataasut eqqaaneqartut iluanni, nerisassat immikkoortitigaanerinut kategori-ivinut atorneqaqqusaapput.

Maleruagassat atuuttut naapertorlugit Kalaallit Nunaanniit annissassatut aalajangigaasuni nerisassani mamarsaatit, enzym-it aamma tangiiaatit atussallugit inerteqqutaammat eqqumaffigisassaavoq. Nalunaarummut ilanngussami allattugaasut stof-inik taamaallaat atuisoqaqqusaavoq.

Nerisassiornermik suliffeqarfiup kissaatigiguniuk, tunisassiornermini mamarsaatinik, enzym-inik aamma tangiiaatinik atuinissaq, suliffeqarfik Namminersorlutik Oqartussanut imaluunniit Fødevarestyrelsen-imut saaffiginnissaaq. Taava Fødevarestyrelsen-i atuinissaq akuerineqarsinnaanersoq nalilersuissaaq, taamaattoqarpallu pineqartumut nerisassat immikkoortitigaanerannut arlalinnulluunniit stof-imik pineqartumik atuinissamut inatsisitigut tunngavissiisumik maleruagassanik qaammarsaatiginnissalluni.

# Akuutissat akuerisaasut

|  |
| --- |
| **§ 4.** § 3 naapertorlugu, akuutissat taamaallaat ilanngussami 1-imi allattugaasut, nerisassani atorneqaqqusaapput.*Imm. 2.* Akuutissat taamaallaat nerisassani atorneqaqqusaapput 1) ilanngussami 2-mi eqqaaneqartut siunertaralugit 2) sanaartornermi ileqqut pitsaasut naapertorlugit, aamma3) ilanngussaq 3-mi aalajangersarneqartut suussutsimut aamma akuissutsimut piumasaqaataasut naammassisimasariaqarpaat.*Imm. 3.* Allamik allassimasoqanngippat, akuutissanut annerpaaffiliussatut naligititat, nerisassamut pilerisaarusiugaasumut atuupput.*Imm. 4.* Naammattumik annertunerunngitsumik najoqqutassiaq malillugu nerisassanut akulerunneqarsinnaasunik akuutissanik atuinermi, akuutissanik ataasiakkaanik atuinissamut pisariaqartitat annertussusaannik nerisassiornermik suliffeqarfiup nalunaarusiarisinnaasariaqarpaa. |

Nerisassiornermik suliffeqarfik taamaallaat nalunaarummi ilanngussami 1-mi atuarneqarsinaasunik piumasaqaatinik allassimasunik aammalu ilanngussami 2-mi allassimasunik siunertanut akuutissanik atueqqusaavoq.

Tamatuma saniatigut akuutissat sanaartornermi ileqqut pitsaasut naapertorlugit taamaallaat atorneqaqqusaapput.

Nerisassiornermi pilersitsiortornermi ileqqut pitsaasut ima paasineqassaaq, ilaatigut illit tunisassiavit pitsaassusaat qulakkiissagakkit nakkutigalugillu. Aammattaaq akuutissanik atuinermi, inerneq kissaatigisaq anguniarlugu pisariaqartumiit annertunerunngitsumik akoorinissannik taamaalillunilu atuisunik paatsoorsaarinnginnissamik isumaqarpoq.

Allamik allassimasoqanngippat, ilanngussaq 1-imi akuutissanut annerpaaffiliussatut killigititatut naligititat pilerisaarusiarineqarnerisigut nerisassanut atuupput. Akuutissat ilaannut annerpaaffiliussatut killigititatut naligititat, akulerunneqartup annertussusaattut allanneqarsimasinnaavoq. Taamaattoq stof-inut, massakkuugallartoq nalunaarummut ilanngussami 1-imi akuerisaasunut atuutinngilaq. Matumani pilerisaarutigineqarneratut nerisassami stof-imut annerpaaffiliussatut killigititatut naligititaq tamatigut atuuppoq.

# Akuutissani akuutissat akuerisaasut

|  |
| --- |
| **§ 5.** Nerisassami akuutissamik akusiffiusimasumi akuutissartaqassuseq akuerisaavoq, ilanngussaq 4 naapertorlugu, kivitsissutaasoq aqqutigalugu akuutissaq nerisassamut pisimappat aammalu nerisassiamut ineriikkamut atortorissaarutitigut atuuteqanngippat. *Imm. 2.* Akuutissamiittoq akuutissaq nerisassamut akulerunneqarsimappat aammalu nerisassamut pineqartumut atortorissaarutitigut atuuteqarluni, nerisassami pineqartumi akuutissatut isigineqassaaq, taamalu akuutissami akuliunneqarsimasutut akuutissatuunngitsoq, taamaattumillu nerisassamut pineqartumut atornissaanut piumasaqaatit malittarisassiuussanut naapertuutissalluni. *Imm. 3*. Taanna nerisassaq katitigaasoq nalunaarummik matuminnga malinnissasoq piumasaqaataalluni, taamaallaat nerisassani katitigaasunik sanaartornissamut aalajangigaasumi (reverse carryover), nerisassami akuutissartaqassuseq akuerisaavoq.  |

Akuugaassutsiniit nerisassamut katitigaasumut akuutissanik nuussisoqarsinnaavoq. Aammattaaq akuutissatut atukkanut akuutissaniit nerisassamut katitigaasumut nuussisoqarsinnaavoq. Taamaattoq nuussisarnermut najoqqutassiamut piumasaqaatinik arlalinnik atuuttoqarpoq.

Nuussinermik najoqqutassiaq isumaqarpoq, stof-i, nerisassami katitigaasumi, akuugaassutsimi ataatsimi akuerisaappat, aammattaaq nerisassami katitigaasumi akuerisaasimassaaq.

Manna nuussissutinut atuuppoq, akuutissaq nerisassami katitigaasumi naammasseriikkami atuuffeqarpat, taava akuutissaq tunisassiap akuugaassusiinut allattuiffimmi nalunaarneqassaaq.

Akuutissaq akuutissamiissinnaasutut akuerisaappat aammalu taanna akuutissakkoorluni nerisassamut pisimappat, nuussissutit pillugit maleruagassat aammattaaq nerisassamut, akuutissamik akuleruussiffiusumut atuupput.

Taamaattoq akuutissaq nerisassami naammasseriikkami atuuteqaqqusaanngilaq. Akuutissamiittoq akuutissaq nerisassamut akulerunneqarsimappat nerisassamullu pineqartumut atortorissaarutitigut atuuteqarluni, nerisassami pineqartumi akuutissatut isigineqassaaq. Taamaattoqarpat akuerisaasimasariaqarpoq atuinermullu piumasaqaatit naapertorlugit atorneqassalluni.

Killormoortumik nuussissut isumaqarpoq, akuutissaq, taamaallaat nerisassanut katitigaasunut sanaartuinissamut aalajangigaasoq, nerisassami imaluunniit akuugaassutsimi akuerisaasoq, akuutissaq, nerisassami katitigaasumi naammasseriikkami akuerisaassasoq piumasaqaataalluni.

Tamatuma isumaqaqatigaa, nerisassamut imaluunniit akuugaassutsimut pineqartumut akuutissaq nalunaarummi allassimanngikkaluarpalluunniit ”akunnermiliullugu tunisassiaagallartumut” akulerunnissaa akuerisaasinnaasoq, nerisassaq/akuugaassuseq tunisassiami katitigaasumi naammasseriikkami akuutissap akuerisaaffigisaani nerisassami katitikkami ilaasussaammat. Taanna akunnermiliullugu tunisassiaagallartoq, nerisassami katitigaasumi ilaasutut ilaassaaq.

# Atortorissaarutitigut stof-it ikiuutaasut akuerisaasut

|  |
| --- |
| **§ 6.**  Atortorissaarutitigut stof-it ikiuutaasut, stof-it aamma atuineq peqqissutsimut illersorneqarsinnaappat, nerisassani atorneqarsinnaapput.  |

Atortorissaarutitigut stof-it ikiuutaasut, stof-it aamma atuineq peqqissutsimut illersorneqarsinnaappat, nerisassani atorneqarsinnaapput.

Tamanna isumaqarpoq, stof-imik atuinissaq isumannaatsuussasoq aammalu atortorissaarutitigut pinngitsoortinneqarsinnaanngitsunik sinnikunik peqqissutsimut ulorianartorsiornartoqassanngitsoq.

Fødevarestyrelsen-i oqartussaasutut, atortorissaarutitigut stof-i ikiuutaasoq atussallugu peqqissutsimut illersorneqarsinnaaneranik uppernarsaasiatut allakkianik noqqaassuteqarsinnaavoq. Nerisassanik tunisassiortup uppernarsaasiatut allakkianik saqqummiussissalluni akisussaaffigaa. Siunertamut naleqqutinngitsunik aammalu peqqissutsimut ajoqutaasunik sinnikoqalersitsisannginneranik ersersitsisumik uppernarsaasiatut allakkiaq aarlerinaatinik naliliinerusinnaavoq imaluunniit allatut ilisimatuussutsikkut uppernarsaasiatut allakkiaasinnaalluni.